**Illyés 111 – Vetélkedő, 2024., 7-8. évfolyam kérdései**

1. Ki volt a gimnázium névadója 1950 és 1989 között? ***Gőgös Ignác***
2. Mi volt a gimnázium pontos neve 1945 előtt? ***Dombóvári Királyi Katolikus Esterházy Miklós Nádor Reálgimnázium***
3. Melyik évben indult pontosan a nyolcosztályos gimnázium a második világháború után? ***1991***
4. Mi volt a neve a 2000-es években annak a gimnáziumi képzésnek, amely öt évig tartott? ***Nyelvi előkészítő osztály***
5. Kik voltak eddig a legtovább a gimnázium igazgatói? ***Gelencsér József és Dr. Berta Bálint***
6. Ki volt Dombóvár főjegyzője az 1910-es években, aki nagyon sokat tett a gimnázium alapításáért? ***Illés Gyula***
7. Hogyan nevezik Magyarországon a kormányfőt? ***Miniszterelnök***
8. Hogyan nevezik Magyarországon a legmagasabb rangú bírói testületet, amely főleg az Alaptörvény értelmezésével és betartatásával foglalkozik? ***Alkotmánybíróság***
9. Melyik minisztérium irányítja most az oktatást? ***Belügyminisztérium***
10. Mikor szűnt meg Magyarországon hivatalosan először a királyság intézménye? ***1918***
11. Hogyan nevezik azt a személyt, akit akkor választottak Magyarországon, ha az ország államformája királyság volt, de nem volt királya? ***kormányzó***
12. Hogyan nevezték a kommunista korszakban az elnök helyett létrehozott több tagból álló testületet? ***Elnöki Tanács***
13. Melyik magyar rajzfilm hősei: Íny, Karak, Simabőrű? ***Vuk***
14. Melyik magyar rajzfilm szereplői: Madárvédő golyókapkodó, Órarugó Gerincű Felpattanó, Gombóc Artúr? ***Pompom***
15. Melyik magyar rajzfilm hősei: Csőrmester, Ursula, Teknőc Ernő? ***Kérem a következőt!***
16. Melyik magyar rajzfilm hősei: Paula, Máris szomszéd, Köbüki, Aladár? ***Mézga család***
17. Melyik magyar rajzfilm hősei: Fritz Teufel, Gatto, Safranek, Grabowski? ***Macskafogó***
18. Melyik magyar rajzfilm hősei: Cafrinka, Puzola, Bocsinkay Gáspár, Loncsárék? ***Szaffi***
19. Melyik két országban található a Fertő tó? ***Ausztria és Magyarország***
20. Melyik folyó táplálja a Balatont? ***Zala***
21. Melyik a Duna bal oldali mellékfolyója az alábbiak közül: Körös, Maros, **Ipoly**, Zagyva, Sió?
22. Melyik a Duna legdélebbi nagy szigete a magyarországi szakaszán? ***A Mohácsi***
23. Hol ömlik a Zagyva a Tiszába? ***Szolnoknál***
24. Melyik magyar folyónak van Fekete-, Fehér- és Sebes nevű változata is? ***Körös***
25. Mi a neve a három Baradlay fiúnak a regényben? ***Ödön, Richárd, Jenő***
26. Mi volt a fiúk apjának keresztneve A kőszívű ember fiaiban? ***Kazimir***
27. Ki A kőszívű ember c. regény negatív szereplője, akinek megakadályozzák a főispánná választását? ***Rideghváry Bence***
28. Ki A kőszívű ember c. regény negatív női szereplője, aki meg akarja akadályozni a középső fiú szerelmét? ***Alphonsine***
29. Ki volt A kőszívű ember fiaiban az a császári tiszt, akivel a középső fiú párbajozott? ***Palvicz Ottó***
30. Hogy hívják A kőszívű ember fiaiban a legidősebb fiú feleségét? ***Lánghy Aranka***
31. Melyik az a magyar megyeszékhely, amelynek a nevében szerepel egy állat, amely egyben címerállata? ***Kecskemét***
32. Milyen állat volt a honfoglaló magyarság jelképes állata? ***turul***
33. Milyen állat szerepel a Hunyadi család címerében? ***Holló***
34. Milyen állatok szerepelnek Budapest címerében? ***oroszlán és griffmadár***
35. Milyen állat szerepel az Adriai-tenger partján lévő Fiume címerében, amely korábban Magyarországhoz tartozott? ***fekete kétfejű sas***
36. Mi a Duna-Ipoly Nemzeti Park címerállata? ***havasi cincér***
37. Melyik cseh városhoz kapcsolják az egyik világhírű világos sörfajtát? ***Plzen (Pilsen)***
38. Melyik ország sörfajtái a Tuborg és a Carlsberg?***(Dánia)***
39. Hogyan nevezik az olaszok a citromból készült alkoholkülönlegességet? ***(limoncello)***
40. Miből készül a franciaországi Normandia tartomány calvados itala? ***(alma)***
41. Melyik portugál városról kapta a nevét az a különleges édes borfajta, amelyek az angolok nemzeti italának számít? ***Portói = Porto***
42. Ki volt az a francia szerzetes, aki a pezsgőgyártás egyik úttörője volt, s akiről pezsgőmárkát neveztek el? ***Dom Perignon***
43. Ki nem magyar az alábbi kémikusok közül? Hevesy György, Teller Ede, Zsigmondy Richárd. ***(Zsigmondy Richárd)***
44. Melyik nem szürke az alábbi anyagok közül? Vas, alumínium, bróm. ***(bróm)***
45. Melyik nem ionvegyület az alábbiak közül? kálium-klorid, nátrium-hidroxid, hidrogén-klorid ***(hidrogén-klorid)***
46. Melyik nem oldódik vízben az alábbiak közül? ecet, étolaj, cukor ***(étolaj)***
47. Melyik nem folyadék az alábbiak közül? grafit, kőolaj, bróm ***(grafit)***
48. Melyik nem ásvány az alábbiak közül? gránit, kősó, kvarc ***(gránit)***
49. Az olimpiai öt karikák közül melyik szín jelképezi Afrikát? ***(fekete)***
50. Melyik nyári olimpiát rendezte utoljára európai város? ***(a 2012-est)***
51. Melyik évben tartották Athénban az első újkori olimpiai játékokat? ***(1896)***
52. Melyik osztrák városban rendeztek kétszer téli olimpiát? ***(Innsbruck)***
53. Hol rendezik a 2026-os téli olimpiai játékokat? ***(Milánó)***
54. Melyik város rendezett nyári és téli olimpiát is? ***(Peking)***
55. Ki találta fel a dinamót? (**Jedlik Ányos**)
56. Kinek a híres ingájával fedezték fel a texasi olajmezőket? (**Eötvös Loránd**)
57. Kinek a leghosszabb a neve a transzformátor feltalálói közül? (**Zipernowsky Károly**)
58. Ki a nukleáris láncreakció feltalálója? (**Szilárd Leó**)
59. Kit neveznek a hidrogénbomba atyjának? (**Teller Ede**)
60. Ki találta fel a hologramot? (**Gábor Dénes**)
61. Mi a neve a [legnagyobb](http://www.erdekesvilag.hu/megmenekult-a-vagohidtol-ausztralia-legnagyobb-szarvasmarhaja/) méretű krokodilnak? ***(bordás krokodil)***
62. Melyik a legnagyobb hosszúságú hazai kígyónk? ***(kaszpi haragossikló)***
63. Mi a neve a [legnagyobb](http://www.erdekesvilag.hu/megmenekult-a-vagohidtol-ausztralia-legnagyobb-szarvasmarhaja/) méretű teknősnek? ***(galápagoszi teknős)***
64. Mi a neve a [legnagyobb](http://www.erdekesvilag.hu/megmenekult-a-vagohidtol-ausztralia-legnagyobb-szarvasmarhaja/) méretű gyíknak? ***(komodói varánusz)***
65. Mi a neve a legnagyobb magyarországi gyík fajnak? ***(zöld gyík)***
66. Melyik két mérges kígyó faj él Magyarországon? ***(keresztes vipera és a rákosi vipera)***
67. Melyik síkidomra igaz, hogy két-két szemközti szöge egyenlő? (**paralelogramma**)
68. Melyik síkidomra igaz, hogy négy egyenlő oldala van, de szögei nem derékszögek? (**rombusz**)
69. Melyik síkidomnak van húrja, szelője, érintője? (**kör**)
70. Melyik síkidomra igaz, hogy két-két szomszédos oldala egyenlő? (**deltoid**)
71. Melyik síkidom oldalait hívjuk alapoknak és száraknak? (**trapéz**)
72. Melyik síkidomnak van pontosan három szimmetriatengelye? (**szabályos háromszög**)
73. Milyen toldalék van a madarak szó végén? ***(többes szám jele)***
74. Milyen növényt neveztek régen pityókának? **(burgonya)**
75. Ki írta a Családi kör című verset? **(Arany János)**
76. Mit neveztek régen kredencnek? **(a szekrényeket)**
77. Milyen rímképlet az aaaa? ***(bokorrím)***
78. Ki írta a Micimackó című meseregényt? ***(A. A. Milne)***
79. Ki a keresztények számára a Megváltó? ***(Jézus)***
80. Melyik vallásból alakult ki a kereszténység? ***(zsidó)***
81. Hogy nevezik Jézus tanítványait? ***(apostolok)***
82. Melyik nap ünnepnap a héten a keresztények számára? ***(vasárnap)***
83. Ki volt az a római helytartó, aki keresztre feszíttette Jézust? ***(Pontius Pilatus)***
84. Mi volt Pál apostol eredeti neve? ***(Saul)***
85. Mi London folyója? ***(Temze)***
86. Melyik admirális szobra áll a Trafalgar téren? ***(Nelson)***
87. Hány országrész alkotja az Egyesült Királyságot? ***(4)***
88. Hol őrzik az angol koronázási ékszereket? ***(a Tower-ben)***
89. Melyik angliai város a Beatles szülővárosa? ***(Liverpool)***
90. Hol található a mindenkori brit miniszterelnök rezidenciája? ***(Downing Street 10.)***
91. A feleségnek tökéletesen alárendelődő, annak mindenben engedelmeskedő házastárs tréfás neve. ***(papucsférj)***
92. A hollandok jellegzetes népi viselete, amely onnan terjedt el, hogy a hétköznapokban állandóan nehezítette a sár a közlekedést, ez pedig nem ázott be olyan könnyen. ***(fapapucs)***
93. Énekes, zeneszerző, a Republic együttes elhunyt frontembere, Bódi László ***(Cipő)***
94. Az amerikai indiánok általában szarvasbőrből készült puha lábbelije. ***(mokasszin)***
95. Két tűvel kötött, népi kéreg nélküli papucsféle. Főleg a Dél-Dunántúlon hordták, a svábok jellegzetes népi viselete***. (tutyi)***
96. Középkori inkvizíciós kínzóeszköz, két darab szorítófa közé tették a vádlott lábát. ***(spanyol csizma)***
97. A felsőtestet védő páncél, amelyet szíjakkal kötnek össze a többi eszközzel. ***(mellvért)***
98. A nyílvesszők tárolására szolgáló eszköz. ***(tegez)***
99. Az észak-amerikai indiánok fokoshoz, baltához hasonló fegyvere. ***(tomahawk)***
100. A kézi tűzfegyverek egyik korábbi változata, Dumas regényalakjai használták a XVII. században. ***(muskéta)***
101. A forgótáras pisztolyok egyik leghíresebb változata, a vadnyugaton használták. ***(colt)***
102. A történelem leghíresebb amerikai ismétlő puskája, ma a számítógép merevlemeze. ***(winchester)***
103. Melyik vers kulcsszavai? kendermagban, szaladgál, tyúkhúsra, kend, Morzsa kutya, tyúkanyó ***(Anyám tyúkja)***
104. Melyik vers kulcsszavai? villamos, zümmögés, üveggolyót, szendereg, aluszik, nem hasad, Balázs ***(Altató)***
105. Melyik vers kulcsszavai? ezredév, megfogyva, törtek össze, temetkezés, bölcsőd, áldjon, verjen ***(Szózat)***
106. Melyik vers kulcsszavai? kardunk, gyalázatot, bitang, becsülete, rabok, domborulnak, esküszünk ***(Nemzeti Dal)***
107. Melyik vers kulcsszavai? fényesen, nyafognék, őszinte, nyikorgó, kosárral, szidott, szálltak, óriás ő ***(Mama)***
108. Melyik vers kulcsszavai? kolbászunk, tömjént, vén papok, boldogságos, muzsikál, pásztorok, szoptatni ***(Betlehemi királyok)***
109. Mely fémek leggyakoribb ötvözete a bronz? ***(réz és ón)***
110. Melyik kőzetből nyerik az iparban az alumíniumot? ***(bauxit)***
111. Angol elnevezése a római hírvivő istentől származik a mozgékonysága miatt, hiszen cseppfolyós szobahőmérsékleten. ***(higany)***.
112. Melyik fém régiesebb magyar elnevezése horgany? ***(cink)***
113. Legfontosabb érce a galenit, a fém és vegyületei is mérgezőek. Akkumulátorok, lövedékek, sugárelnyelő ruhák alapanyaga. ***(ólom)***
114. A platinafélékhez tartozó ritka nemesfém. Arannyal ötvözve kapjuk a fehéraranyat. ***(palládium)***
115. Melyik híres csata ellenfelei voltak? IV. Béla és Batu kán. ***(Muhi)***
116. Melyik híres csata ellenfelei voltak? Tomori Pál és Szulejmán szultán ***(Mohács)***
117. Melyik híres csata ellenfelei voltak? Xerxész és Leónidász. ***(Thermopülai)***
118. Melyik híres csata ellenfelei voltak? Wellington és Napóleon. ***(Waterloo)***
119. Melyik híres csata ellenfelei voltak? Zsukov és Paulus. ***(Sztálingrád)***
120. Melyik híres csata ellenfelei voltak? Montgomery és Rommel. ***(El-Alamein)***
121. **Melyik szomszédos országok felé határátkelők:** Parassapuszta, Vámosszabadi, Rajka, Balassagyarmat, Komárom? ***(Szlovákia)***
122. **Melyik szomszédos országok felé határátkelők:** Csengersima, Garbolc, Méhkerék, Battonya, Nagylak, Gyula? ***(Románia)***
123. **Melyik szomszédos országok felé határátkelők:** Letenye, Berzence, Ivándárda, Barcs, Beremend? ***(Horvátország)***
124. **Melyik szomszédos országok felé határátkelők:** Hercegszántó, Bácsalmás, Tompa, Röszke? ***(Szerbia)***
125. **Melyik szomszédos országok felé határátkelők:** Kópháza, Nemesmedves, Ágfalva, Rábafüzes, Kőszeg? ***(Ausztria)***
126. **Melyik szomszédos országok felé határátkelők:** Felsőszölnök, Bajánsenye, Tornyiszentmiklós, Rédics? ***(Szlovénia)***
127. Milyen dalok, népdalok „szöveges fordításai” az alábbi mondatok?Növény vezetéknevű família házában nincsen sötét. Zsírban forgatják a panírozott kétéltűt. ***(Virágéknál ég a világ.)***
128. Milyen dalok, népdalok „szöveges fordításai” az alábbi mondatok?Kellemetlen hangú fekete madártrió arat a folyó mentén. Sompolygó ravaszdi összeszedi, piciny szárnyas vérszívó kötegbe csomózza. ***(A part alatt, a part alatt…)***
129. Milyen dalok, népdalok „szöveges fordításai” az alábbi mondatok?Ha végig andalgok ezen a szúrós fákkal teli utcán, akkor régi dolgok jutnak az eszembe. ***(Akácos út…)***
130. Milyen dalok, népdalok „szöveges fordításai” az alábbi mondatok?Mifelénk, angyalom újfajta gyümölcsszedés jött divatba. A savanyú gyümölcsöt nem lecsukható szállítóeszközbe gyűjtik. ***(Már minálunk babám…)***
131. Milyen dalok, népdalok „szöveges fordításai” az alábbi mondatok?Stephenson találmánya Zala megyénk városának udvara felé pöfög. A mozdonyvezető a helyén van, jól teszi a dolgát. Mögött más utast is visz magával. ***(Megy a gőzös…)***
132. Milyen dalok, népdalok „szöveges fordításai” az alábbi mondatok?A Cserhát dimbes-dombos területén fehér már a táj. Az a hír járja, mennyei szárnyasom, hogy négylábú hátasod megbotlott. ***(A csitári hegyek alatt…)***
133. Lányos házakra tavasszal kitűzött fa a fiú részéről, amelyet fel is szoktak díszíteni. ***(májusfa)***
134. Labdajátékok ketrectartója, ami már rég fémből készül. ***(kapufa)***
135. Faragványokkal díszített oszlopszerű fejfa. ***(kopjafa)***
136. Kátránnyal telített gerenda, amelyet vasúti sínek alátámasztására használnak. ***(talpfa)***
137. Tetőszerkezet tartógerendája ***(szarufa)***
138. Ajtó vagy ablakkeret felső, vízszintes fája. ***(szemöldökfa)***
139. Egri csillagok. Hol van eltemetve a regény szerzője, Gárdonyi Géza? ***(Az egri vár udvarában)***
140. Egri csillagok. Hogy nevezik a regénybeli cigány férfit? ***(Sárközi)***
141. Egri csillagok. Ki akarja feleségül venni Vicuskát Gergely helyett? ***(Fürjes Ádám)***
142. Egri csillagok. Ki az áruló tiszt, aki egyezkedni akar a törökkel? ***(Hegedűs hadnagy)***
143. Egri csillagok. Mit akar visszaszerezni Jumurdzsák? ***(az amulettjét)***
144. Egri csillagok. Kit akarnak a főszereplők kiszabadítani a Héttoronyból? ***(Török Bálintot)***
145. Melyik állatnak van a legnagyobb szeme az egész állatvilágban? ***(óriás tintahal – 40 cm)***
146. Melyik hazai emlősünk épít a föld alatt emeletes várat? ***(borz – 5 m)***
147. Melyik az Európában vadon előforduló egyetlen majomféle? ***(berber majom - Gibraltár)***
148. Melyik medvefajta talpa szőrös? ***(a jegesmedvéé)***
149. Melyik szarvasféle nősténye hord agancsot? ***(a rénszarvasé)***
150. Melyik bogár porrá tört testét használták régen orvosságnak? ***(kőrisbogár)***
151. Melyik szólásban mondjuk macskával: nem akar a lényegre térni! ***(kerülgeti, mint macska a forró kását)***
152. Milyen szófordulatban szerepel macska: két fél nem igazán rokonszenvez egymással! ***(kutya-macska barátság)***
153. Két furfangos macska, aki mindig kitol a gazdival, s annak Frakk nevű kutyájával. ***(Lukrécia és Szerénke)***
154. Hogyan nevezik Csukás István meseregényében a kóbor kandúrt? ***(Mirr-Murr)***
155. Kinek melyik művében szerepelnek: Elvisz Trén, Old Csembelenn, Gimb-gömb? ***(Webber : Macskák)***
156. Egy gazdag déli család élete Tennessee Williams drámájában. A címben szerepel a macska szó. ***(Macska a forró bádogtetőn)***
157. Sokak szerint a világirodalom legfontosabb alkotója, I. Erzsébet idején élt Angliában. Drámákat, vígjátékokat és szonetteket írt. ***(Shakespeare)***
158. XVII-XVIII. századi angol regényíró és újságíró, halhatatlan alakja Robinson Crusoe ***(Daniel Defoe)***
159. Írországi angol író, költő és pap. Szatirikus regényének hőse, Gulliver tette halhatatlanná. ***(Jonathan Swift)***
160. Az angol romantikus irodalom leghíresebb költője, Görögországban halt meg a szabadságharc idején. ***(Byron)***
161. Írt történelmi regényeket, ős-scifit, de világszerte ismertté mesterdetektívje tette, aki a Baker streeten lakott Londonban. ***(Sir Arthur Conan Doyle)***
162. Az író hőse nevét egy philadelphiai madarásztól kölcsönözte, a szerző maga is dolgozott kémként, mint szuperhőse. ***(Ian Fleming)***
163. A legrégebbi és legnagyobb szabású hősmonda Homérosz tollából. ***(Íliá***sz***)***
164. A hun-magyar mondakörben szereplő csodálatos vezérállat, Arany János dolgozta fel a történetét verses formában. ***(Rege a csodaszarvasról)***
165. Vikár Béla fordította le a finn népköltészet leghíresebb mondáját. ***(Kalevala)***
166. A középkori német irodalom legismertebb hősi eposza, történetét Wagner dolgozta fel négy operájában. ***(Niebelung-ének)***
167. A VIII. században élt dicső lovag Nagy Károly seregében szenvedett dicső halált. tetteit egy monda örökítette meg. ***(Roland-ének)***
168. Hogyan nevezik a vikingek izlandi mondáit őrőz prózai elbeszéléseket gyűjtőszóval? ***(sagák)***
169. Oda-vissza ugyanolyan hangokból álló szavak!Kör-alakú. ***(kerek)***
170. Oda-vissza ugyanolyan hangokból álló szavak!Megátalkodottan makacs ***(konok)***
171. Oda-vissza ugyanolyan hangokból álló szavak!Eszkimó csónak és sporteszköz ***(kajak)***
172. Oda-vissza ugyanolyan hangokból álló szavak!Dél-európai dinnyéjéről elhíresült nép. ***(görög)***
173. Oda-vissza ugyanolyan hangokból álló szavak!Vuk nagybátyja. ***(Karak)***
174. Oda-vissza ugyanolyan hangokból álló szavak!Van ilyen vonat is, Körös is, így hívták az aranycsapat edzőjét. ***(Sebes)***
175. A világ leggyakrabban használt angol eredetű, de nemzetközivé vált rövödítése. Jelentése: minden rendben van. ***(o.k.)***
176. Hogyan nevezik az angol labdarúgó kupát? ***(FA)***
177. A körkerületének és átmérőjének hányadosa, avagy egy film címében szereplő fiatal fiú, aki a tigrisével túlél egy hajótörést, s együtt utazzák körül a Földet. ***(Pí)***
178. Mit írnak ki a színlapra azon színészek neve mellé, akik más társulatból jöttek szerepelni az adott darabban? ***(m.v. = mint vendég)***
179. Milyen rövidítés szerepel az amerikai főváros neve után? ***(D.C. =District of Columbia)***
180. Milyen szótag szerepel a francia nemesi eredetű tulajdonnevek előtt? ***(de)***
181. Ki tervezte a magyar parlament épületét? ***(Steindl Imre)***
182. Mi a neve az amerikai parlamentnek? ***(Kongresszus)***
183. Hány helyen üléseztek a francia rendi gyűlés képviselői? ***(három)***
184. Melyik városban van az Európai Parlament székhelye? ***(Strasbourg)***
185. Melyik magyar miniszterelnökre lőtt rá háromszor egy képviselő 1912-ben a parlamentben? Kétszer volt kormányfő, édesapja a dualista korszakban a legtovább volt kormányfő. ***(Tisza István)***
186. Melyik országban alapították meg 930-ban a világ első parlamentjét? Az ország ma Európa legritkábban lakott állama, területe nagyobb Magyarországnál, de csak kb. fél milliónyian lakják. ***(Izland)***